ᱵᱟᱠᱩ
ᱵᱟᱠᱩ (ᱟᱡᱮᱨᱵᱟᱭᱡᱟᱱ : Bakı) ᱫᱚ ᱟᱡᱮᱨᱵᱟᱭᱡᱟᱱ ᱨᱮᱱᱟᱜ ᱨᱟᱡᱽᱜᱟᱽᱲ ᱠᱟᱱᱟ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱦᱚᱸ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱠᱚᱧᱮ ᱥᱮᱦᱮ ᱨᱮ ᱟᱨ ᱟᱵᱮᱥᱴᱚᱱ ᱯᱮᱱᱤᱥᱩᱞᱟ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱨᱮᱱᱟᱜ ᱯᱟᱪᱮ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱡᱟᱯᱟᱜ ᱱᱟᱜᱟᱨ ᱵᱷᱤᱲᱟᱹᱣ ᱨᱮ ᱟᱭᱢᱟ ᱥᱩᱱᱩᱢ ᱠᱷᱟᱫᱟᱱ ᱢᱮᱱᱟᱜᱼᱟ ᱾ ᱥᱩᱱᱩᱢ ᱥᱟᱥᱟᱯᱷᱟ ᱫᱚ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱠᱟᱱᱟ ᱾ ᱵᱟᱠᱩ ᱠᱷᱚᱱ ᱠᱷᱚᱸᱡᱟ ᱦᱟᱠᱟᱱ ᱯᱟᱭᱤᱯ ᱞᱟᱭᱤᱱ ᱛᱮ ᱥᱟᱦᱟᱥᱟ, ᱡᱚᱨᱡᱤᱭᱟ, ᱱᱚᱵᱚᱥᱟᱨᱭᱤᱡᱟᱠ (Novosaryczak) ᱟᱨ ᱨᱩᱥᱤᱭᱟ ᱨᱮᱱᱟᱜ ᱦᱮᱸᱫᱮ ᱥᱟᱹᱢᱩᱸᱫᱽ ᱟᱲᱮ ᱟᱨ ᱛᱮᱦᱨᱟᱱ ᱨᱮᱱᱟᱜ ᱢᱮᱰᱤᱴᱮᱨᱤᱭᱟᱱ ᱥᱟᱹᱢᱩᱸᱫᱽ, ᱛᱩᱨᱠᱤ ᱮᱢᱟᱱ ᱴᱚᱴᱷᱟ ᱛᱮ ᱥᱩᱱᱩᱢ ᱥᱮᱱᱚᱜ ᱠᱟᱱᱟ ᱾ ᱵᱟᱠᱩ ᱨᱮ ᱟᱨᱦᱚᱸ ᱡᱚᱢᱟᱜ, ᱢᱮᱬᱦᱮᱫ, ᱛᱩᱞᱟᱹᱢ ᱟᱨ ᱦᱟᱨᱛᱟ ᱠᱟᱹᱨᱜᱟᱹᱲ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱞᱚᱱᱞᱤ ᱯᱞᱟᱱᱮᱴᱟᱜ ᱠᱷᱚᱸᱫᱽᱨᱚᱸᱫᱽ ᱞᱮᱠᱟᱛᱮ ᱵᱟᱠᱩ ᱫᱚ ᱡᱮᱜᱮᱛ ᱨᱮᱱᱟᱜ ᱱᱟᱭᱤᱴ ᱞᱟᱭᱤᱯᱷ ᱵᱟᱝᱢᱟ ᱧᱤᱫᱟᱹ ᱡᱤᱭᱚᱱ ᱞᱟᱹᱜᱤᱫ ᱴᱚᱯ ᱑᱐ ᱴᱷᱟᱣ ᱵᱷᱤᱛᱤᱨ ᱨᱮ ᱢᱮᱱᱟᱭᱟ ᱾[᱓]
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱠᱩ ᱱᱟᱜᱟᱨ ᱨᱮᱱᱟᱜ ᱢᱟᱨᱮ ᱮᱞᱟᱠᱟ ᱫᱚ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱡᱤᱣᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱤᱱᱪᱮᱨᱤ ᱥᱮᱦᱟᱨ ᱾ ᱒᱐᱐᱐ ᱥᱟᱞᱮ ᱨᱮ ᱭᱩᱱᱮᱥᱠᱚ ᱤᱱᱪᱮᱨᱤ ᱥᱮᱦᱟᱨ ᱫᱚ ᱡᱮᱜᱮᱛ ᱨᱮᱱᱟᱜ ᱦᱮᱨᱤᱴᱮᱡᱽ (heritage) ᱴᱷᱟᱶ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱫᱼᱟᱭ ᱾ ᱱᱚᱶᱟ ᱮᱞᱟᱠᱟ ᱨᱮ ᱟᱹᱰᱤ ᱵᱷᱮᱜᱟᱨ ᱵᱷᱮᱜᱟᱨᱟᱜ ᱟᱨᱠᱤᱴᱮᱠᱪᱚᱨ, ᱟᱢᱮᱴᱷᱤ , ᱥᱟᱥᱟᱱᱤᱭᱟ, ᱟᱨᱚᱵᱤᱠ, ᱯᱚᱨᱥᱤᱭᱟᱱ, ᱥᱤᱵᱷᱟᱱᱤ, ᱚᱴᱚᱢᱟᱱ ᱟᱨ ᱨᱩᱥᱤᱭᱟᱱ ᱞᱟᱠᱪᱟᱨ ᱨᱮᱱᱟᱜ ᱪᱤᱱᱦᱟᱹ ᱠᱚ ᱧᱮᱞ ᱧᱟᱢᱚᱜᱼᱟ ᱾ ᱤᱱᱪᱮᱨᱤ ᱥᱮᱦᱟᱨ ᱨᱮᱱᱟᱜ ᱫᱩ ᱫᱟᱨᱟᱢ ᱵᱷᱤᱛ ᱫᱚ ᱑᱒ ᱥᱟᱭᱟᱸᱫ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱥᱟᱢᱟᱝ ᱨᱮ ᱟᱭᱢᱟ ᱜᱚᱴᱟᱝ ᱢᱞᱚᱰᱚᱨᱱ ᱵᱤᱞᱰᱤᱝᱥ ᱠᱚ ᱛᱮᱭᱟᱨ ᱟᱠᱟᱱᱟ ᱾ ᱢᱚᱰᱚᱨᱱ ᱵᱟᱠᱩ ᱱᱟᱜᱟᱨ ᱵᱷᱤᱛᱤᱨ ᱨᱮ ᱵᱟᱠᱩ ᱥᱚᱨᱠᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱭᱢᱟ ᱛᱷᱤᱭᱮᱴᱚᱨ ᱟᱨ ᱢᱤᱣᱡᱤᱭᱚᱢ ᱡᱟᱦᱟᱸ ᱫᱚ ᱑᱙᱑᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱪᱷᱟᱹᱴᱭᱟᱹᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱫᱚ ᱯᱚᱨᱥᱤᱭᱟᱱ ᱟᱹᱲᱟᱹ ᱵᱟᱰ-ᱠᱩᱵᱮ (باد-کوبه Bād-kube) ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ "ᱦᱚᱭ ᱛᱷᱟᱯᱲᱮᱜ ᱱᱟᱜᱟᱨ" ᱾ ᱵᱟᱰ ᱢᱮᱱᱫᱚ "ᱦᱚᱭ" ᱟᱨ ᱠᱩᱵᱮ ᱫᱚ "ᱠᱩᱵᱤᱰᱟᱱ" (کوبیدن kubidan) ᱨᱮᱱᱟᱜ ᱢᱩᱬ ᱟᱹᱲᱟᱹ ᱡᱟᱦᱟᱸ ᱫᱚ "ᱛᱷᱟᱯᱲᱮᱜ" ᱟᱨᱵᱟᱝ "ᱟᱹᱰᱤ ᱡᱩᱨ ᱛᱮ ᱛᱟᱹᱠᱤᱡᱚᱜ" ᱨᱮᱱᱟᱝ ᱢᱮᱱᱮᱛ ᱮ ᱥᱚᱫᱚᱨᱮᱫᱼᱟ ᱾ ᱢᱮᱱᱫᱚ ᱢᱤᱫ ᱛᱷᱟᱶ ᱡᱟᱦᱟᱸ ᱨᱮ ᱦᱚᱭ ᱟᱹᱰᱤ ᱡᱩᱨ ᱛᱮ ᱛᱟᱹᱠᱤᱡᱚᱜᱼᱟ ᱵᱟᱝᱢᱟ ᱛᱷᱟᱯᱲᱮᱜᱼᱟ ᱾[᱔] ᱚᱥᱚᱞ ᱨᱮ ᱱᱚᱶᱟ ᱱᱟᱜᱟᱨ ᱫᱚ ᱡᱩᱨ ᱦᱚᱭ ᱦᱤᱥᱤᱫ ᱦᱩᱰᱩᱨ ᱵᱚᱡᱚᱨ ᱫᱟᱜ ᱡᱟᱹᱲᱤ ᱠᱷᱟᱹᱛᱤᱨ ᱵᱟᱰᱟᱭᱚᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ "ᱦᱚᱭ ᱱᱟᱜᱟᱨ" ᱢᱮᱱᱛᱮ ᱦᱚᱸ ᱠᱚ ᱵᱟᱭᱱᱟᱭ ᱜᱮᱭᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Administrative, density and territorial units and land size by economic regions of Azerbaijan Republic for January 1. 2007". Archived from the original on 2007-11-24. Retrieved 2009-07-17.
- ↑ "Population by economic and administrative regions, urban settlements at the beginning of the 2009". Retrieved 2009-11-21.
- ↑ "Travel Picks: Top 10 cities to party the night away". Reuters. 13 ᱱᱚᱵᱷᱮᱢᱵᱚᱨ 2009. Archived from the original on 23 ᱱᱚᱵᱷᱮᱢᱵᱚᱨ 2009. Retrieved 21 ᱱᱚᱵᱷᱮᱢᱵᱚᱨ 2009.
- ↑ "Culture & Religion on Podium: Politicizing Linguistics". Web.archive.org. Archived from the original on 13 ᱚᱠᱴᱚᱵᱚᱨ 2007. Retrieved 25 ᱡᱩᱞᱟᱭ 2009.
sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn